《题赵工部柞山堂》
宋代·林希逸

太白前身锦绣肠，字书搜尽入篇章。作归田赋辞兰省，取半山诗扁草堂。

自拟百围庄散木，不誇五柞汉长杨。却愁金殿催班去，风舞槐龙影正凉。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。